Boys of Christmas

Boys of Christmas er et norsk Julemusikk-band fra Stavanger, med røtter fra Randaberg. Bandet ble startet i 2009 og synger på norsk.

Historie 
Boys of Christmas startet i 2009 som et prosjekt for å lage en julesang, trykke opp CD og gi som julepresang til familie og venner. Prosjektet har siden vokst med slipp av album og singler. Hvert år før jul slippes ny musikk. Boys of Christmas har hatt opptredener på lokal-tv og radio og flere konserter på Folken og Checkpoint Charlie i Stavanger. Bandet er signert av plateselskapet Black Rhino Music.

I 2016 laget Stavanger Aftenblad en coverversjon av sangen «Jul i Stavanger». I anmeldelser av årets julemusikk ga Stavanger Aftenblad låten "Strikkevalsen" terningkast 5 i 2017 og albumet "Nå e det julatid" terningkast 5 i 2019.

I 2017 gjennomførte bandet et veldedighetssamarbeid med Sandnes Garn. Strikkeoppskrifter til Boys of Christmas-luer ble solgt sammen med CD-singelen ”Strikkevalsen”. Overskuddet ble donert til Frelsesarmeen, øremerket julegaver til barn.

Diskografi 
 «Boys of Christmas» (2014)
 «Jul i Stavanger» (2014)
 «Julabord» (2015)
 «Nissefars Fabrikk» (2016)
 «Strikkevalsen» (2017)
 «Krampus» (2018)
 «Nå e det julatid» (2019)

Referanser 

Band etablert i 2009
Norske musikkgrupper